laion/Wikipedia-Exotic huggingface dataset:
জাতীয় সড়ক ১১২ (ভারত)

জাতীয় সড়ক ১১২ (এনএইচ ১১২) ভারতের পশ্চিমবঙ্গ রাজ্যের একটি মহাসড়ক। এটি বারাসত থেকে পেট্রাপোলে ভারত-বাংলাদেশ সীমান্ত পর্যন্ত বিস্তৃত। জাতীয় সড়ক ১১২ পূর্বে জাতীয় সড়ক ৩৫ হিসাবে চিহ্নিত ছিল। এটি কলকাতা এবং বাংলাদেশের মধ্যে সবচেয়ে গুরুত্বপূর্ণ সংযোগ সড়ক। এটি ঐতিহাসিক যশোর রোডের একটি অংশ যা উত্তর কলকাতার শ্যামবাজার থেকে বাংলাদেশের যশোর শহর পর্যন্ত বিস্তৃত। জাতীয় সড়ক ১১২ বা এনএইচ ১১২ এর পশ্চিম প্রান্তিক বারাসত শহরের ডাকবাংলা মোরে জাতীয় সড়ক ১২ এবং উত্তর প্রান্তিক হল উত্তর ২৪ পরগনার সীমন্ত শহর বনগাঁর থেকে পূর্ব দিকে পেট্রাপোল এলাকায় ভারত-বাংলাদেশ সীমান্ত। এরপর সড়কটি সীমান্ত অতিক্রম করে এন৭০৬ নামে বাংলাদেশের যশোর জেলার যশোর শহর পর্যন্ত প্রসারিত। বারাসাতের ডাক বাংলো মোড়ে জাতীয় সড়ক ১১২ এর দক্ষিণ প্রান্তিকের অবস্থান হল ২২°৪২′৪১″ উত্তর ৮৮°২৮′৩২″ পূর্ব﻿ / ﻿২২.৭১১২৬২° উত্তর ৮৮.৪৭৫৫২৭° পূর্ব﻿ / 22.711262; 88.475527। এর পর চাপাডালি মোড়ে সড়কটির সঙ্গে ২ নং রাজ্য সড়ক (টাকি রোড) মিলিত হয়। সড়কটি শিয়ালদহ-বনগাঁ রেলপথের দক্ষিণ পাশে সমান্তরালে অগ্রসর হয় গুমা পর্যন্ত। গুমা শহরে সড়কটি গুমা জোরা সেতু দ্বারা বিদ্যাধরী নদী অতিক্রম করে। সড়কটি অশোক নগর রোড রেলওয়ে স্টেশনের কাছে শিয়ালদহ-বনগাঁ রেলপথের অতিক্রম করে হাবড়া ২ নং রেল গেট পর্যন্ত শিয়ালদহ-বনগাঁ রেলপথের উত্তর পাশে সমান্তরালে অগ্রসর হয়। হাবড়া ২নং রেল গেট থেকে সড়কটি শিয়ালদহ-বনগাঁ রেলপথের দক্ষিণ পাশে সমান্তরালে অগ্রসর হয় হাবড়া রেলওয়ে স্টেশনের কাছে ১ নং রেল গেটে পর্যন্ত। এর পর সড়কটি আবারো শিয়ালদহ-বনগাঁ রেলপথের অতিক্রম করে এবং রেলপথটির উত্তর পাশে অগ্রসর হয়। গাইঘাটা বাজারের পূর্বে কাঁচরাপাড়া-হরিণঘাটা-জলেশ্বর সড়ক জাতীয় সড়কটির সঙ্গে মিলিত হয়। এর পর সড়কটি গাইঘাটা বাজারে যমুনা নদী (পশ্চিমবঙ্গ) অতিক্রম করে। যমুনা নদী (পশ্চিমবঙ্গ) অতিক্রম করার পর সড়কটির সঙ্গে ৩ নং রাজ্য সড়ক মিলিত হয়। সড়কটির ৩ নং রাজ্য সড়কের সংযোগ স্থল থেকে অগ্রসর হয়ে চাঁদপাড়া বাজার অতিক্রম করে বনগাঁ শহরে পৌছায়। বনগাঁ শহরে সড়কটি বনগাঁ-রাণাঘাট রেলপথ অতিক্রম করে এবং শহরের মধ্য ভাগে ইছামতী নদী অতিক্রম করে রাখাল দাস সেতুর দ্বারা। সড়কটি বনগাঁ শহর থেকে পেট্রাপোলে ভারত- বাংলাদেশ সীমান্ত পর্যন্ত অগ্রসর হয়। ভারত-বাংলাদেশ সীমান্তে সড়কটির পূর্ব প্রান্তিক অবস্থিত। বারাসত দত্তপুকুর বামনগাছি গুমা অশোকনগর হাবরা চাঁদপাড়া বনগাঁ ভারতের জাতীয় সড়কসমূহের তালিকা জাতীয় সড়ক উন্নয়ন প্রকল্প "Archived copy"। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২০১১-০৭-২০।  এইচটিএমএল ১১২-এর উপর OpenStreetMap প্রবেশদ্বার:  সড়ক পশ্চিমবঙ্গ ভারত
সারদা পীঠ

সারদা পীঠ দেবী সরস্বতীর প্রাচীন মন্দির, যা পাকিস্তান অধিকৃত কাশ্মীরের নীলম নদীর কাছাকাছি অবস্থিত। এর ধ্বংসাবশেষ ইন্দো-পাক কন্ট্রোল লাইনের কাছে অবস্থিত। পুরাণ সত্য যুগে সতী দেবী তার স্বামীর প্রতি পিতার অপমান সহ্য করতে না পেরে দক্ষযজ্ঞে আত্মাহুতি দেন। শোকাহত মহাদেব রাগান্বিত হয়ে দক্ষর যজ্ঞ ভণ্ডুল করেন এবং সতী দেবীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করেন। অন্যান্য দেবতাদের অনুরোধে বিষ্ণুদেব তার সুদর্শন চক্র দ্বারা সতী দেবীর মৃতদেহ ছেদন করেন। এতে সতী মাতার দেহখণ্ডসমূহ ভারতীয় উপমহাদেশের বিভিন্ন জায়গায় পড়ে এবং পবিত্র পীঠস্থান (শক্তিপীঠ) হিসেবে পরিচিতি পায়। এখানে দেবীর কান বা দক্ষিণ হস্ত পরেছে। এটি ১৮ মহাশক্তিপীঠের একটি। পরবর্তী ৬ ও ১২ শতাব্দীর মাঝামাঝি সারদা পীঠ ভারতীয় উপমহাদেশ এর অন্যতম বিশ্ববিদ্যালয় ছিল। একটি ধর্মীয় প্রতিষ্ঠান হিসাবে, এটি কাশ্মীরী পন্ডিতদের তিনটি বিখ্যাত "তীর্থ" বা পবিত্র স্থানগুলির মধ্যে অন্যতম। অন্য দুটি হচ্ছে মার্তন্ড সূর্য মন্দির এবং অমরনাথ মন্দির ।২০০৫ সালে ভূমিকম্পে এটির ক্ষতি হয়। ধ্যানমন্ত্র অনুযায়ী শারদা দেবী হলেন ছয়টি হাতবিশিষ্টা সিংহবাহিনী । শারদা যিনি সমস্ত প্রাপ্তি প্রদান করেন। তার তিনটি চোখ,একটি পূর্ণিমার মত উজ্জ্বল মুখ; তার ছয়টি উজ্জ্বল হাতে একটি বর্শা(শক্তি অস্ত্র), একটি ধনুক, তীর, একটি ঘণ্টা, অমৃতের একটি পাত্র; এবং একটি রত্নখচিত কলস। শারদা, শৈলে অবস্থিতা হাস্যরতা দেবী, তিনি হলেন ত্রিলোকজননী, সূর্য ও আগুনের চোখ এবং ছয়টি হাত সহ সর্বশক্তিমান রূপ। ভগবতীকে নমস্কার যা সাধকদের ভক্তি দ্বারা অর্জিত হয়। সিংহাসনে অধিষ্ঠিত শারদা শীঘ্রই কাঙ্ক্ষিত ফলদায়ক কল্যাণ পূর্ণ করুক! সারদা (শহর) শারদা অষ্টাদশ মহাশক্তিপীঠ Photo gallery of Sharada Peeth "ধ্বংসের অপেক্ষায় পাক অধিকৃত কাশ্মীরের এই হিন্দু তীর্থক্ষেত্র"। Anandabazar। ২০১৮-১২-১৩। সংগ্রহের তারিখ ২০২২-০২-১৭।  Kulbhushan, Warikoo (এপ্রিল–জুন ১৯৯৯)। "Eco-cultural Heritage of Kashmir"। Himalayan and Central Asian Studies। 3 (2): 40। For a long time, Kashmir along with Nalanda and Taxila shared fame as an important seat of learning and culture in India. Known as Sharda Peeth, its remains are still existing across the Line of Control inside Pak-occupied Kashmir.  Raina, Mohini Qasba (২০১৩)। Kashur: The Kashmiri Speaking People। Trafford Publishing। পৃষ্ঠা 191। আইএসবিএন 1490701656। The main centre of excellence was at Sharda Peeth - an ancient seat of learning on the banks of the river Kishenganga in the valley of Mount Harmukh.  Raina, Dina Nath (১৯৯৪)। Kashmir - distortions and reality। Michigan: Reliance Publishing House, University of Michigan। পৃষ্ঠা 37। আইএসবিএন 8185972524। during which Kashmir emerged as the "Sharda Peeth", a hallowed place for ancient learning.  Singh, Sahana (২০১৭)। The Educational Heritage of Ancient India। Chennai: Notion Press। পৃষ্ঠা 22–23। আইএসবিএন 978-1-947586-53-6।  Raina, Mohini Qasba (২০১৩)। Kashur: The Kashmiri Speaking People। Trafford Publishing। পৃষ্ঠা 191। আইএসবিএন 1490701656।  Kumar, Ramesh (১৬ ডিসেম্বর ১৯৯৮ – ১৫ জানুয়ারি ১৯৯৯)। "Sarada Pilgrimage - its Socio-Historicity - I" (পিডিএফ)। Kashmir Sentinel। 5: 16। ২৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কোথায় সরস্বতী? পাক অধীকৃত কাশ্মীরে খণ্ডহর জ্ঞানচর্চার এই পীঠস্থান"। publicvibe.com। ২০১৯-০৪-১০ তারিখে মূল থেকে আর্কাইভ করা। সংগ্রহের তারিখ ২০১৯-০৪-১০।  টেমপ্লেট:উচ্চশিক্ষার প্রাচীন ধর্মীয় কেন্দ্র
মাকলি সমাধিক্ষেত্র

মাকলি সমাধিক্ষেত্র (উর্দু: مکلی کا شہرِ خموشاں‎‎; সিন্ধি: مڪلي جو مقام) হল পৃথিবীর সবচেয়ে বড় সমাধিক্ষেত্র যা পাকিস্থানের সিন্ধু প্রদেশের থাট্টা জেলায় ২০ কিলোমিটার এলাকা জুড়ে অবস্থিত। এখানে আনুমানিক ৫,০০,০০০ থেকে ১০ লক্ষ কবর বা সমাধি রয়েছে। মাকলি সমাধিক্ষেত্রে অনেক বড় সমাধিও রয়েছে যা মুলত রাজপরিবার, সূফি সাধকদের।১৯৮১ সালে মাকলি সমাধিক্ষেত্রকে বিশ্ব ঐতিহ্যবাহী স্থান হিসাবে অন্তর্ভুক্ত করা হয়। মাকলি সমাধিক্ষেত্র মাকলি শহরে অবস্থিত, যা ১৭ শ শতাব্দী অবধি নিম্ন সিন্ধুর রাজধানী থাট্টা শহর থেকে প্রায় ৬ কিলোমিটার দূরে একটি মালভূমিতে অবস্থিত। এটি করাচি থেকে প্রায় ৯৮ কিমি পূর্বে, দক্ষিণ-পূর্বাঞ্চলীয় সিন্ধুর, সিন্ধু নদীর ডেল্টার শীর্ষে অবস্থিত।  সাইটের দক্ষিণতম পয়েন্টটি মধ্যযুগীয় কালানকোট দুর্গের ধ্বংসাবশেষ থেকে প্রায় ৫ মাইল উত্তরে। সূফী সাধক, কবি ও পণ্ডিত শায়খ জামালী মাকলীতে একটি খানকাহ বা সূফী জমায়েতের স্থান স্থাপন করেছিলেন এবং শেষ পর্যন্ত সেখানেই তাকে দাফন করা হয়। চতুর্দশ শতাব্দীর তারখান শাসক জাম তামাচি সাধককে উপাসনা করেন এবং সাধুদের নিকটে শায়িত হওয়ার ইচ্ছা পোষণ করেছিলেন, এরপর মাকলিকে দাফনের জায়গা হিসাবে ব্যবহার করার ঐতিহ্য শুরু করেছিলেন। সামা রাজবংশের শাসনামলে থাট্টার নিকটে তাদের রাজধানী গড়ে তুলেছিল, এই সাইটটি একটি প্রধান মৃত দাফন স্থান হিসাবে খ্যাতি লাভ করেছিল। ১৫৭০ থেকে ১৬৪০ খ্রিস্টাব্দের মধ্যে মুঘল আমলের সময়কালে সাইটটির সর্বাধিক স্থাপত্যিকভাবে উল্লেখযোগ্য সমাধিসৌধ রয়েছে। মাকলি সমাধিক্ষেত্র ১০ বর্গ কিলোমিটার জায়গা জুড়ে রয়েছে, কমপক্ষে ৫ লক্ষ সমাধি রয়েছে। এটি মাকলি পাহাড়ের দক্ষিণ প্রান্তে পীর প্যাথো থেকে উত্তরে প্রায় হীরক আকারে প্রসারিত। এর পূর্ব প্রান্তটি মাকলি পাহাড়ের শৈলশিরা দ্বারা গঠিত।  বৃহত্তম স্মৃতিস্তম্ভগুলি সাধারণত সাইটের দক্ষিণ প্রান্তে পাওয়া যায়, যদিও উত্তর দিকে সামামা সমাধি পাওয়া যায়। বৃহত্তম স্মৃতিসৌধগুলির স্থাপত্যটি মুসলিম, হিন্দু, পারস্য, মুঘল এবং গুজরাটি প্রভাবগুলিকে একসাথে সংযুক্ত করে, নিম্ন সিন্ধের স্টাইল যা করাচির নিকটবর্তী চৌখণ্ডী সমাধিসৌধের নাম অনুসারে চৌখণ্ডী স্টাইল হিসাবে পরিচিতি লাভ করেছিল। চৌখণ্ডি স্টাইলটি বেলেপাথরের স্ল্যাবগুলিকে অন্তর্ভুক্ত করে যা পাথর প্রস্তুতকারকরা সাবধানতার সাথে জটিল এবং বিস্তৃত নকশায় খোদাই করেছিলেন। "Makli Hill"। ArchNet। Aga Khan Trust for Culture and the Massachusetts Institute of Technology (MIT)। সংগ্রহের তারিখ ১৭ জুলাই ২০১৭।  "Historical Monuments at Makli, Thatta"। UNESCO। সংগ্রহের তারিখ ১৭ জুলাই ২০১৭।  Historical Monuments at Makli, Thatta UNESCO World Heritage Centre. Retrieved 10 February 2011 Furnival, William James (১৯০৪)। Leadless Decorative Tiles, Faience, and Mosaic: Comprising Notes and Excerpts on the History, Materials, Manufacture & Use of Ornamental Flooring Tiles, Ceramic Mosaic, and Decorative Tiles and Faience (ইংরেজি ভাষায়)। W.J. Furnival।  Qureshi, Urooj। "In Pakistan, imposing tombs that few have seen"। www.bbc.com (ইংরেজি ভাষায়)। সংগ্রহের তারিখ ২০২০-০৭-১২।  orientalarchitecture.com। "Makli Necropolis, Thatta, Pakistan"। Asian Architecture (ইংরেজি ভাষায়)। সংগ্রহের তারিখ ২০২০-০৭-১২।  Malik, Iftikhar Haider (২০০৬)। Culture and Customs of Pakistan (ইংরেজি ভাষায়)। Greenwood Publishing Group। আইএসবিএন 978-0-313-33126-8।
নৈকট্যবিদ্যা

নৈকট্যবিদ্যা হল মানুষের স্থান ব্যবহার এবং আচরণ, যোগাযোগ ও সামাজিক মিথষ্ক্রিয়া উপর জনসংখ্যার ঘনত্ব এর প্রভাব সম্পর্কিত শিক্ষা। একে ইংরেজিতে "প্রক্সিমিকস" (Proxemics) বলে। হ্যাপ্টিক্স (স্পর্শ), কিনেসিক্স (শরীরের নড়াচড়া), ভোকালিক্স (প্যারাল্যাংগুয়েজ) এবং ক্রোনেমিক্স (সময়ের গঠন) এর মত অমৌখিক যোগাযোগের আলোচনার একটি উপবিভাগ। ১৯৬৩ সালে সাংস্কৃতিক নৃতত্ত্ববিদ এডওয়ার্ড টি. হল এই শব্দটি প্রথম ব্যবহার করেছিলেন। "সংস্কৃতির বিশেষায়িত সম্প্রসারণ হিসাবে মানুষের স্থান ব্যবহার সম্পর্কিত আন্তঃসম্পর্কিত পর্যবেক্ষণ এবং তত্ত্ব" হিসাবে প্রক্সেমিক্সকে সংজ্ঞায়িত করেছেন। প্রক্সেমিক্স সম্পর্কিত তার মৌলিক গ্রন্থ "দ্য হিডেন ডাইমেনশন"-এ হল আন্তঃব্যক্তিক আচরণের ক্ষেত্রে প্রক্সেমিক আচরণ (স্থান ব্যবহারের) প্রভাবকে জোর দিয়েছিলেন। হলের মতে, প্রক্সেমিক্স এর আলোচনা কেবল দৈনিক জীবনের মানুষ একে অপরের সাথে কীভাবে মিথস্ক্রিয়া করছে সেক্ষেত্রেই গুরুত্বপূর্ণ নয়, বরং "[তাদের] বাড়ি ও দালানে কীভাবে স্থান এর ব্যবস্থাপনা হচ্ছে, এবং অবশেষে [তাদের] শহরগুলির নকশা কিরকম হচ্ছে" সেক্ষেত্রেও গুরুত্বপূর্ণ। প্রক্সেমিক্স আন্তঃব্যক্তি যোগাযোগের একটি লুকানো উপাদান যা পর্যবেক্ষণের দ্বারা উন্মুক্ত হয় এবং সংস্কৃতির দ্বারা দৃঢ়ভাবে প্রভাবিত হয়। হল চারটি স্বতন্ত্র অঞ্চলে মানুষের (মানুষের মধ্যে আপেক্ষিক দূরত্ব) পারস্পরিক দূরত্বকে বর্ণনা করেছেন: (1) ঘনিষ্ঠ স্থান, (2) ব্যক্তিগত স্থান, (3) সামাজিক স্থান, এবং (4) গণ স্থান। ঘনিষ্ঠ দূরত্ব (আলিঙ্গন, স্পর্শ বা কানাকানি করার জন্য) নিকট পর্যায় – এক ইঞ্চিরও কম (এক থেকে দুই সেমি) দূর পর্যায় – ৬ থেকে ১৮ ইঞ্চি (১৫ থেকে ৪৬ সেমি) ব্যক্তিগত দূরত্ব (ভাল বন্ধু বা পরিবারের সদস্যদের সাথে মিথস্ক্রিয়ার জন্য) নিকট পর্যায় – ১.৫ থেকে ২.৫ ফুট (৪৬ থেকে ৭৬ সেমি) দূর পর্যায় – ২.৫ থেকে ৪ ফুট (৭৬ থেকে ১২২ সেমি) সামাজিক দূরত্ব (পরিচিতদের সাথে মিথস্ক্রিয়ার জন্য) নিকট পর্যায় – ৪ থেকে ৭ ফুট (১.২ থেকে ২.১ মি) দূর পর্যায় – ৭ থেকে ১২ ফুট (২.১ থেকে ৩.৭ মি) গণ দূরত্ব (জনসাধারণের সাথে কথা বলার জন্য) নিকট পর্যায় – ১২ থেকে ২৫ ফুট (৩.৭ থেকে ৭.৬ মি) দূর পর্যায় – ২৫ ফুট (৭.৬ মি) বা তার চেয়ে বেশি। "Proxemics"। Dictionary.com। সংগ্রহের তারিখ নভেম্বর ১৪, ২০১৫।  Moore, Nina (২০১০)। Nonverbal Communication:Studies and Applications। New York: Oxford University Press।  Hall, Edward T. (১৯৬৬)। The Hidden Dimension। Anchor Books। আইএসবিএন 978-0-385-08476-5।  Hall, Edward T. (অক্টোবর ১৯৬৩)। "A System for the Notation of Proxemic Behavior"। American Anthropologist। 65 (5): 1003–1026। ডিওআই:10.1525/aa.1963.65.5.02a00020।
নটোরিয়াস (চলচ্চিত্র)

নটোরিয়াস (ইংরেজি: Notorious) অ্যালফ্রেড হিচকক কর্তৃক পরিচালিত ১৯৪৬ সালের একটি ফিল্ম নয়ার। একটি গুপ্তচর অভিযানের সময় তিনজনের জীবন বিজড়িত হয়ে উঠা নিয়ে এ চলচ্চিত্রের কাহিনী আবর্তিত। ১৯৪৫ থেকে ১৯৪৬ এর মধ্যে চলচ্চিত্রটি ধারণ করা হয়েছিলো এবং আরকেও রেডিও পিকচার্স থেকে ১৯৪৬ সালে এটি মুক্তি পায়। নটোরিয়াস সমালোচকদের মতে হিচককের শিল্পচর্চার একটি সন্ধিক্ষণ, যা তার উচ্চতর থিম্যাটিক পরিপক্বতার বহিঃপ্রকাশ। তার জীবনিকার ডোনাল্ড স্পটো লিখেন নটোরিয়াস মূলত তার মেধাকে একটি গুরুত্বপূর্ণ প্রেমের গল্পের সৃষ্টিতে ব্যবহারে জন্যে ৪৬ বছর বয়সে আলফ্রেড হিচককের প্রথম চেষ্টা, আর এ গল্প শুধু তার এ বয়সেই সম্ভব ছিলো। "নটোরিয়াস: বিস্তারিত"। আমেরিকান ফিল্ম ইন্সটিটিউট। সংগ্রহের তারিখ ১০ এপ্রিল ২০১৮।  ভ্যারাইটি (১০ এপ্রিল ২০১৯)। "ভ্যারাইটি (সেপ্টেম্বর ১৯৪৫)"। নিউ ইয়র্ক, এনওয়াই: ভ্যারাইটি প্রকাশনা কোম্পানি – ইন্টারনেট আর্কাইভ-এর মাধ্যমে।  স্পটো, ডোনাল্ড (১৯৮৩)। দ্যা ডার্ক সাইড অব জিনিয়াস: দ্যা লাইফ অব আলফ্রেড হিচকক। নিয় ইয়ররক: লিটল, ব্রাউন এন্ড কোম্পানি। আইএসবিএন ০-৩৪৫-৩১৪৬২-X। পৃষ্ঠা ৩০৪। উইকিমিডিয়া কমন্সে নটোরিয়াস (চলচ্চিত্র) সংক্রান্ত মিডিয়া রয়েছে। উইকিউক্তিতে Notorious সম্পর্কিত উক্তির সংকলন রয়েছে। ইন্টারনেট মুভি ডেটাবেজে নটোরিয়াস (ইংরেজি) টিসিএম চলচ্চিত্র ডেটাবেজে নটোরিয়াস অলমুভিতে নটোরিয়াস (ইংরেজি) আমেরিকান ফিল্ম ইন্সটিটিউট ক্যাটালগে নটোরিয়াস
নিউ মার্কেট থানা

নিউ মার্কেট বাংলাদেশের রাজধানী ঢাকার একটি থানা। ২০০৫ সালের ২৭ জুন ধানমন্ডি থানার অংশবিশেষ নিয়ে নিউ মার্কেট থানা গঠিত হয়। নিউ মার্কেট থানার উত্তরে ধানমন্ডি থানা ও কলাবাগান থানা, দক্ষিণে লালবাগ থানা, পূর্বে শাহবাগ থানা, পশ্চিমে হাজারীবাগ থানা অবস্থিত। শামসুন নাহার (২০১৩)। "নিউ মার্কেট থানা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি।  বাংলাপিডিয়ায় নিউ মার্কেট থানা
কালীবাড়ি মন্দির, পেশাওয়ার

কালীবাড়ি মন্দির পাকিস্তানের খাইবার পাখতুনখোয়া প্রদেশের পেশাওয়ার শহরে অবস্থিত একটি হিন্দু মন্দির। এই মন্দিরটি হিন্দু দেবী কালীর মন্দির। দুর্গাপূজা এই মন্দিরের প্রধান উৎসব। কালীবাড়ি মন্দির, গোর খাত্রির গোরক্ষনাথ মন্দির ও ঝান্ডাবাজারের দরগাহ পীর রতন নাথ জী হল পেশাওয়ারের অল্প কয়েকটি মন্দিরের অন্যতম। কালীবাড়ি মন্দির ও দরগাহ্‌ পির রতননাথজি মন্দিরেই প্রতিদিন পূজা হয়ে থাকে। আদালত ইভ্যাকুই ট্রাস্ট প্রপার্টি বোর্ডকে আদেশ দেয় গোরকনাথ মন্দিরটিকে খুলে দেওয়ার জন্য। এই মন্দিরটি শুধু দীপাবলি উপলক্ষ্যেই খোলা হয়। পাকিস্তান হিন্দু পরিষদ ওয়েবসাইট ওয়েব্যাক মেশিনে আর্কাইভকৃত ৮ এপ্রিল ২০১৯ তারিখে ইভাকুই ট্রাস্ট প্রোপার্টি বোর্ড ওয়েবসাইট পাকিস্তানে হিন্দুধর্ম পাকিস্তানের হিন্দু মন্দিরসমূহের তালিকা পাকিস্তান হিন্দু পরিষদ কৃষ্ণ মন্দির ধ্বংস প্রতিবেদন Hindu temple reopens after 60 ears Gunman Kills the temple guard "Gorakhnath temple reopens for Diwali after 60 years on court orders"। ২০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৯।  Shiv Ratri begins at Peshawar temple
হিমু রিমান্ডে

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু রিমান্ডে ১৭তম। হিমু রিমান্ডে বইটি ২০০৮ সালের বইমেলায় প্রথম প্রকাশিত হয়। ২০০৮ সালে অন্যপ্রকাশ থেকে বইটি বের হয়। হিমু সিরিজ এ একাধিক চরিত্র দেখা যায়। তবে কতক চরিত্র একাধিক কাহিনীতে উপস্থিত থেকে মূল চরিত্রের ভুমিকা পালন করে। হিমু "'রুপা"' "'বাদল"' "'ফুফা"' "'মাজেদা খালা"' হুমায়ূন আহমেদ হুমায়ূন আহমেদের সৃষ্টিকর্ম গুডরিড্স এ হিমু রিমান্ডে প্রশান্ত ত্রপিুরা (জুলাই ২১, ২০১৩)। "Humayun Ahmed, Himu and identity conflicts in Bangladesh"। bdnews24.com। ঢাকা। ৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৫।  "হিমু ধারাবাহিক"। goodreads.com (ইংরেজি ভাষায়)। গুডরিড্স। সংগ্রহের তারিখ জুলাই ১৭, ২০১৫।  রহমান, মুম (১৫ নভেম্বর ২০১৫)। "হুমায়ূনের হিমু, মিসির আলি, শুভ্র (দ্বিতীয় পর্ব)"। রাইজিংবিডি ডট কম। সংগ্রহের তারিখ ১৬ নভেম্বর ২০১৭।  হুমায়ূন আহমেদ। "হিমু রিমান্ডে"। goodreads.com। অন্যপ্রকাশ। সংগ্রহের তারিখ জুলাই ১৭, ২০১৫।  বাংলা সাহিত্য প্রবেশদ্বার হুমায়ূন আহমেদ প্রবেশদ্বার
কৃষ্ণনগর ইউনিয়ন, নবীনগর

কৃষ্ণনগর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন। কৃষ্ণনগর ইউনিয়নের আয়তন ৫,০৬৩ একর (২০.৪৯ বর্গ কিলোমিটার)। ২০১১ সালের আদমশুমারি অনুযায়ী কৃষ্ণনগর ইউনিয়নের মোট জনসংখ্যা ৩১,০৭৬ জন। এর মধ্যে পুরুষ ১৪,৬৪০ জন এবং মহিলা ১৬,৪৩৬ জন। মোট পরিবার ৫,৭২৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৭ জন। নবীনগর উপজেলার উত্তরাংশে কৃষ্ণনগর ইউনিয়নের অবস্থান। এ ইউনিয়নের পূর্বে বড়াইল ইউনিয়ন, তিতাস নদী ও বিদ্যাকুট ইউনিয়ন; দক্ষিণে তিতাস নদী, নবীনগর পূর্ব ইউনিয়ন, নবীনগর পৌরসভা ও নবীনগর পশ্চিম ইউনিয়ন; পশ্চিমে বীরগাঁও ইউনিয়ন এবং উত্তরে আশুগঞ্জ উপজেলার লালপুর ইউনিয়ন ও শরীফপুর ইউনিয়ন অবস্থিত। কৃষ্ণনগর ইউনিয়ন নবীনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামসংখ্যা ১১টি। ২০১১ সালের আদমশুমারি অনুযায়ী কৃষ্ণনগর ইউনিয়নের সাক্ষরতার হার ৩১.৫%। ব্রাহ্মণবাড়িয়া টু নবীনগর রোডে পৈরতলা বাসষ্ট্যান্ড থেকে সি এন জি, অটোরিক্সা বা যে কোন গাড়ী দিয়ে গোকর্ণ, কালিশীমা, বড়াইল হয়ে কৃষ্ণনগর বাজার আসতে মাত্র ১৪ কিলোমিটার পাকা রাস্তা। কৃষ্ণনগর ইউনিয়নের প্রধান দুইটি নদী তিতাস নদী ও পাগলা নদী। কৃষ্ণনগর বাজার, সিতারামপুর বাজার, খলিল মার্কেট দৌলতপুর, থানারকান্দি বাজার, গৌরনগর চকবাজার, গাজিরকান্দি চকবাজার সহ প্রতিটি গ্রামে রয়েছে একাধিক মুদি মালের দোকান। কৃষ্ণনগর বড়বাড়ি মধ্যপাড়ার পুরনো বাড়ি (জমিদার ধাঁচের) মধ্যপাড়া চেয়ারম্যান বাড়ীর অভ্যন্তরীণ পুরনো বাড়ি মুফতী সাবের বাড়ী (আশ্রাফপুর) বর্তমান চেয়ারম্যান: মুফতী আমজাদ হোসাইন আশরাফী নবীনগর উপজেলা নবীনগর থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। www.bbs.gov.bd। Archived from the original on ৮ ডিসেম্বর ২০১৫। সংগ্রহের তারিখ ৫ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। www.bbs.gov.bd। Archived from the original on ১৩ নভেম্বর ২০১৪। সংগ্রহের তারিখ ৫ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
হিমুর একান্ত সাক্ষাৎকার ও অন্যান্য

কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর একান্ত সাক্ষাৎকার ও অন্যান্য ১৮তম। হিমুর একান্ত সাক্ষাৎকার ও অন্যান্য বইটি ২০০৮ সালের ফেব্রুয়ারি মাসে প্রথম প্রকাশিত হয়। অন্বেষা প্রকাশন থেকে বইটি বের হয়। বইটিকে হিমু সিরিজের বই বলা হলেও হিমু সম্পর্কিত মাত্র একটি ছোট গল্প রয়েছে বইটিতে। হুমায়ূন আহমেদ হুমায়ূন আহমেদের সৃষ্টিকর্ম গুডরিড্স এ হিমুর একান্ত সাক্ষাৎকার ও অন্যান্য প্রশান্ত ত্রপিুরা (জুলাই ২১, ২০১৩)। "Humayun Ahmed, Himu and identity conflicts in Bangladesh"। bdnews24.com (ইংরেজি ভাষায়)। ঢাকা। ৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৫।  "হিমু ধারাবাহিক"। goodreads.com (ইংরেজি ভাষায়)। গুডরিড্স। সংগ্রহের তারিখ জুলাই ১৭, ২০১৫।  রহমান, মুম (১৫ নভেম্বর ২০১৫)। "হুমায়ূনের হিমু, মিসির আলি, শুভ্র (দ্বিতীয় পর্ব)"। রাইজিংবিডি ডট কম। সংগ্রহের তারিখ ১৬ নভেম্বর ২০১৭।  হুমায়ূন আহমেদ। "হিমুর একান্ত সাক্ষাৎকার ও অন্যান্য"। goodreads.com। অন্বেষা প্রকাশন। সংগ্রহের তারিখ জুলাই ১৭, ২০১৫।  হুমায়ূন আহমেদ প্রবেশদ্বার বাংলা সাহিত্য প্রবেশদ্বার
একজন হিমু কয়েকটি ঝিঁ ঝিঁ পোকা

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে একজন হিমু কয়েকটি ঝিঁ ঝিঁ পোকা ৯ম। একজন হিমু কয়েকটি ঝিঁ ঝিঁ পোকা বইটি ১৯৯৯ সালের মে মাসে প্রথম প্রকাশিত হয়। পার্ল পাবলিকেশন্স থেকে বইটি বের হয়। হিমু হুমায়ূন আহমেদ হুমায়ূন আহমেদের সৃষ্টিকর্ম গুডরিড্স এ একজন হিমু কয়েকটি ঝিঁ ঝিঁ পোকা প্রশান্ত ত্রিপুরা (জুলাই ২১, ২০১৩)। "Humayun Ahmed, Himu and identity conflicts in Bangladesh"। bdnews24.com। ঢাকা। ৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৫।  "হিমু ধারাবাহিক"। goodreads.com (ইংরেজি ভাষায়)। গুডরিড্স। সংগ্রহের তারিখ জুলাই ১৭, ২০১৫।  রহমান, মুম (১৫ নভেম্বর ২০১৫)। "হুমায়ূনের হিমু, মিসির আলি, শুভ্র (দ্বিতীয় পর্ব)"। রাইজিংবিডি ডট কম। সংগ্রহের তারিখ ১৬ নভেম্বর ২০১৭।  হুমায়ূন আহমেদ। "একজন হিমু কয়েকটি ঝিঁ ঝিঁ পোকা"। goodreads.com। পার্ল পাবলিকেশন্স। সংগ্রহের তারিখ জুলাই ১৭, ২০১৫।  হুমায়ূন আহমেদ প্রবেশদ্বার বাংলা সাহিত্য প্রবেশদ্বার
হিমুর রূপালী রাত্রি

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর রূপালী রাত্রি ৮ম। হিমুর রূপালী রাত্রি বইটি ১৯৯৮ সালের অক্টোবর মাসে প্রকাশিত হয়। জ্ঞানকোষ প্রকাশনী থেকে বইটি বের হয়। হিমু হুমায়ূন আহমেদ হুমায়ূন আহমেদের সৃষ্টিকর্ম গুডরিড্স এ হিমুর রূপালী রাত্রি প্রশান্ত ত্রপিুরা (জুলাই ২১, ২০১৩)। "Humayun Ahmed, Himu and identity conflicts in Bangladesh"। bdnews24.com। ঢাকা। ৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৫।  "হিমু ধারাবাহিক"। goodreads.com (ইংরেজি ভাষায়)। গুডরিড্স। সংগ্রহের তারিখ জুলাই ১৭, ২০১৫।  রহমান, মুম (১৫ নভেম্বর ২০১৫)। "হুমায়ূনের হিমু, মিসির আলি, শুভ্র (দ্বিতীয় পর্ব)"। রাইজিংবিডি ডট কম। সংগ্রহের তারিখ ১৬ নভেম্বর ২০১৭।  হুমায়ূন আহমেদ। "হিমুর রূপালী রাত্রি"। goodreads.com। জ্ঞানকোষ প্রকাশনী। সংগ্রহের তারিখ জুলাই ১৭, ২০১৫।  হুমায়ূন আহমেদ প্রবেশদ্বার বাংলা সাহিত্য প্রবেশদ্বার
আবদুল জলিল (অধ্যাপক)

অধ্যাপক ড. মুহম্মদ আবদুল জলিল একজন বাংলাদেশি অধ্যাপক, ফোকলোর গবেষক ও লেখক। তিনি বাংলা একাডেমির একজন ফেলো এবং নর্থ বেঙ্গল ইন্টারন্যাশনাল ইউনিভার্সিটি উপ-উপাচার্য। জলিল ১৯৪৮ সালের ৬ জুন সিরাজগঞ্জ জেলার শাহজাদপুর উপজেলার হলদিঘর গ্রামে জন্মগ্রহণ করেন। তার পিতার নাম আহমদ আলী ও মাতার নাম জেলেমুন নেসা। তিনি এই দম্পতির জ্যেষ্ঠ পুত্র। তিনি কলকাতা বিশ্ববিদ্যালয় থেকে ১৯৮৬ সালে পিএইচডি ডিগ্রি অর্জন করেন। জলিল বাংলা একাডেমিতে কিছুকাল কাজ করেন। পরবর্তীতে রাজশাহী বিশ্ববিদ্যালয়ের বাংলা বিভাগে শিক্ষকতা করেন। এরপর একই প্রতিষ্ঠানে ফোকলোর, বাংলা, নাট্যকলা ও সঙ্গীত বিভাগের সভাপতির দায়িত্বও পালন করেন। জলিল অদ্যাবধি ৪৬টি মৌলিক গবেষণাগ্রন্থ ও ৭১টি রচনা করেছেন। এছাড়া তার তিনটি সুখপাঠ্য উপন্যাস ও একটি ছোটগল্পের গ্রন্থ রয়েছে। মধ্যযুগের বাংলা সাহিত্যে হিন্দু-মুসলিম সম্পর্ক (১৯৮৩) মধ্যযুগের বাংলা সাহিত্যে বাংলা ও বাঙালি সমাজ (১৯৮৮) বঙ্গে মগ-ফিরিঙ্গি ও বর্গীর অত্যাচার (১৯৮৮) শাহ্ গরীবুল্লাহ্ ও জঙ্গনামা (১৯৮৯) বাংলাদেশের সাঁওতাল: সমাজ ও সংস্কৃতি (১৯৯১) লোকসাহিত্যের নানা দিক (১৯৯৩) বাংলাদেশের উত্তরাঞ্চলের মেয়েলী গীত (১৯৯৪) আদিবাসী লোকজীবন ও লোকসাহিত্য: ওরাওঁ (১৯৯৯) লোকসংস্কৃতির নানা প্রসঙ্গ (১৯৯৫) উত্তরবঙ্গের, বাংলাদেশের ফোকলোর চর্চার ইতিহাস (২০০০) বাংলাদেশে বঙ্কিম চর্চা (২০০১) লোকচিকিৎসায় তন্ত্র-মন্ত্র (২০০১) উত্তরবঙ্গের লোকসঙ্গীত (২০০১) লোকসংস্কৃতির অঙ্গনে (২০০২) লোকবিজ্ঞান ও লোকপ্রযুক্তি (২০০৪) বাংলা বিভাগের পঞ্চাশ বছরের ইতিহাস (রাজশাহী বিশ্ববিদ্যালয় ২০০৫) রাজশাহী অঞ্চলের মৃৎশিল্প: শখের হাঁড়ি (২০০৬) শাহজাদপুরের ইতিহাস (২০০৮) বাংলাদেশে ফোকলোর চর্চার ইতিবৃত্ত (২০০৮) বাংলার লোকসংস্কৃতি: লালন-রবীন্দ্রনাথ (২০০৮) মোগল আমলের বাংলা সাহিত্যে শিক্ষার পরিচয় (পূর্বাচল, ঢাকা, ১৯৭৭) মোগল আমলের লোকসংস্কৃতির কয়েকটি দিক (বাংলাদেশ শিল্পকলা একাডেমী, প্রথম বর্ষ, দ্বিতীয় সংখ্যা, শীত, ঢাকা, ১৩৮৪) রবীন্দ্র ছোটগল্পে মুসলিম প্রসঙ্গ, রবীন্দ্রনাথের ১৫৭তম জন্মবার্ষিকী উপলক্ষে প্রবন্ধ (নর্থ বেঙ্গল ইন্টারন্যাশনাল ইউনিভার্সিটি, রাজশাহী, ১৭ মে ২০১৮) লালনকে জানো মানুষকে জানো, (দৈনিক সোনার দেশ, সাহিত্য সাময়িকী, ১২ অক্টোবর ২০১৮) "বাংলা একাডেমি ফেলো"। banglaacademy.org.bd। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৯।  "Pro-Vice Chancellor"। nbiu.edu.bd।
দীনেন্দ্রকুমার রায়

দীনেন্দ্রকুমার রায় (২৬ আগস্ট ১৮৬৯ – ২৭ জুন ১৯৪৩) একজন পত্রিকা সম্পাদক, অনুবাদক এবং বাঙালি গ্রন্থকার। দীনেন্দ্রকুমার রায় অবিভক্ত নদীয়ার মেহেরপুরের বাসিন্দা ছিলেন। তার পিতার নাম ব্রজনাথ রায়। ১৮৮৮ খ্রিষ্টাব্দে মহিষাদল হাই স্কুল থেকে প্রবেশিকা পাস করে কৃষ্ণনগর সরকারি কলেজে ভর্তি হন। ১৮৯৩ খ্রিষ্টাব্দে রাজশাহী জেলা জজের কর্মচারী নিযুক্ত হন তিনি। ১২৯৫ বঙ্গাব্দে তার প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিষ্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিষ্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে নন্দন কানন মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তার বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, "বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন।" দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাঙালি পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়সী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি। তার প্রকাশিত অন্যান্য উল্লেখযোগ্য গ্রন্থ : বাসন্তী হামিদা পট অজয় সিংহের কুঠি পল্লীচিত্র পল্লীবৈচিত্র পল্লীকথা পল্লীচরিত্র ঢেঁকির কীর্তি Roy), দীনেন্দ্রকুমার রায় (Dinendra Kumar (২০১৪-১২-১৮)। জাল ডিটেকটিভ / Jal Detective (Bengali): Bengali Novel। editionNEXT.com।  প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ।  "দীনেন্দ্রকুমার রায় - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৭-২৪।  কবির, শাহরিয়ার (২১ জানুয়ারি ২০২২)। "বাংলা থ্রিলারের জনক কাজী আনোয়ার হোসেন"। প্রথম আলো। সংগ্রহের তারিখ ২৩ জানুয়ারি ২০২২।